་ལམ་ཐམས་ཅད་ཀྱི་ལམ་ཏེ་མཆོག་
ཏུ་གྲགས་པ་ཡིན་ནོ། །དཔེར་བརྗོད་ཙམ་དུ། དཔའ་འཛངས་བརྟུལ་ཕོད་བསྡར་བའི་ངང་ཚུལ་ཅན། །
ཁྱོད་ཀྱི་མིང་ཙམ་སྨོས་ཤིང་བསྒྲགས་པས་ཀྱང༌། །ཕ་རོལ་དགྲ་བོའི་བུད་མེད་མྱ་ངན་གྱིས། །གདུངས་
པའི་མིག་ནས་མཆི་མའི་ཐིགས་ཁ་འཛག །ཅེས་དཔའ་བ་ཁྱད་འཕགས་བསྟན་ཅིང༌། འོག་ནས་
འབྱུང་བའི་ཉམས་བརྒྱད་ཀྱི་སྐབས་སུ་ཡང༌། རྩེ་མོ་དག་ལ་མེ་འབར་བ། །བརྒྱ་སྦྱིན་གྱི་ནི་རྡོ་རྗེ་གང་། །
དེ་ཉིད་དྲན་ན་ལྷ་མིན་གྱི། །བུད་མེད་མངལ་ནི་ལྷུང་བར་བྱེད། །ཞེས་དཔའ་བའི་ཉམས་དང༌། གཏོང་
བ་ཁྱད་འཕགས་སྟོན་པ་ལ། །སྦྱིན་པ་པོ་ཞེས་ནམ་ཡང་ནི། མི་དབང་འདི་ལ་མི་བསྟོད་དང༌། །གང་
ཕྱིར་སློང་བ་རྣམས་ཀྱི་ནོར། རང་གི་ཉིད་དུ་བསམ་ནས་ལེན། །ཞེས་སོགས་གོང་འོག་ཀུན་ཏུ་གསལ་
ཕིར་སོང་བ་རྣམས་ཀྱི་ནོར། རང་གི་ཉིང་ང་བསམ་ནས་ལེན། །ཞེས་སོག
བར་འབྱུང་བ་ཉིད་ཡིན་ལ། གཉིས་པ་ཤར་པའི་ལུགས་ནི། གཞུང་ལས། བསྔགས་པར་འོས་པའི་
ཁྱད་པར་དང༌། །ལྡན་པ་རྒྱ་ཆེར་འགའ་ཞིག་འདོད། །རོལ་པའི་མཚོ་སྐྱེས་རྩེ་དགའི་མཚོ། །གསེར་གྱི་
རྒྱན་ལ་སོགས་པ་བཞིན། །ཞེས་འབྱུང་ལ། དེ་ཡང་རང་གི་རང་བཞིན་ལ་བསྔགས་པར་འོས་པའི་
ཁྱད་པར་སྟོན་པ་དེ་རྒྱ་ཆེ་བའི་ཡོན་ཏན་དུ་འདོད་དེ། དཔེར་ན། མགྲིན་སྙན་ངང་པའི་རྒྱལ་པོ་རྣམས།
འོ་མའི་རྒྱ་མཚོར་རྩེ་ཞིང་རོལ། །གཟུགས་མཛེས་སྐྱེ་བོ་ཕོ་མོ་ཀུན། །རྩེ་དགའི་མདུན་པར་རོལ་བར་
བྱེད། །ཅེས་མགྲིན་སྙན་སོགས་བསྔགས་པར་འོས་པའི་དངོས་པོའི་ཁྱད་པར་དང་ལྡན་པ་ལྟ་བུའོ། །
བརྒྱད་པ་བརྗིད་པ་བཤད་པ་ནི། གཞུང་ལས། བརྗིད་པ་ཚིག་བསྡུད་མང་པོ་ཉིད། །འདི་
21

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཅུ་པ།
ནི་ལྷུག་པ་དག་གིས་གསོས། །ཞེས་ཟླས་དབྱེ་དེའི་སྐྱེས་བུ་འབྲུ་མང་པོ་སོགས་ཚིགས་བསྡུད་མང་པོ་
དང་ལྡན་པ་སྟེ། ལྷུག་པ་དག་གིས་གསོས་ཏེ་རྒྱུའོ། །ཞེས་ལྷོ་ཕྱོགས་པ་དག་འདོད་དོ། །དེ་ལ་དབྱེ་ན་
ཤར་ལྷོའི་ལུགས་གཉིས་ལས། ལྕི་ཡང་གི་ཡི་གེ་མང་ཉུང་དུ་སྤེལ་བ། རྒྱ་མཚོའི་རླབས་བཞིན་དུ་མཐོ་
དམའི་རྣམ་པར་མཐོང་ལ། ལྕི་ཡང་གི་ཁྱད་པར་ཡང་། སྡེབ་སྦྱོར་གྱི་གཞུང་ལས། བརྩེགས་པའི་ཐོག་
མར་གང་གྱུར་དང་། །ཚེག་དྲག་ཅན་དང་ཐིག་ལེ་ཅན། །རྐང་མཐའ་རིང་པོའི་ཡི་གེ་རྣམས། །ལྕི་བའི་
ཡི་གེ་ཉིད་དུ་བསྟན། །ཞེས་འབྱུང་བས། སརྦ་ལྟ་བུའི་ས་དང༌། ན་མཿའི་མ་དང༌། ཨཾ་དང་རྐང་མཐའ་
ཕལ་ཆེ་བ་དང༌། རིང་པོ་ལ་ཡང་གསུམ་ལས། འ་བཏགས་རྣམས་དང༌། འཚམས་སྦྱོར་གྱི་ཡི་གེ་
རྣམས་དང༌། པ་ལུ་ཏས་མཚན་པ་རྣམས་ཏེ། རྒྱས་པར་སྡེབ་སྦྱོར་གྱི་བསྟན་བཅོས་རྣམས་ལས་ཤེས་
པར་བྱའོ། །དཔེར་ན། ནུབ་ཕྱོགས་རི་མགོར་ཐུན་འཚམས་གསར་པ་དང༌། །འགྲོགས་པའི་ཉི་འོད་
མཛེས་པའི་མན་སྟན་ལ། །ཉེར་བརྟེན་སྲ་བའི་དཀར་འཛིན་བུམ་པའི་ངོས། །གཡོ་བའི་གོས་དམར
འཛིན་བཞིན་ཆུ་ལྡན་མ། །ཞེས་མཚོན་པ་ཙམ་མོ། །
དགུ་པ་མཛེས་པ་བཤད་པ་ལ། འཚམས་པ་འཇིག་རྟེན་པ་དང་མཐུན་པར་བཤད་པ་དང༌།
འུད་ཀྱི་འཇིག་རྟེན་ལས་འདས་པ་དང་མཐུན་པར་བཤད་པ་གཉིས་ལས། དང་པོ་ནི་གཞུང་ལས།
མཛེས་པ་འཇིག་རྟེན་དོན་དག་ལས། །མ་འདས་འགྲོ་ཀུན་ལ་མཛེས་པའོ། །ཞེས་འབྱུང་བས། སྙན་
ངག་གི་ཡོན་ཏན་མཛེས་པ་ཞེས་བྱ་བ་འཚམས་པར་བརྗོད་པ་དང་འུད་ཀྱིས་བརྗོད་པ་གཉིས་ཀྱི་
མཁས་བླུན་ཀུན་གྱི་ཡིད་འཕྲོག་ཅིང་མཛེས་པར་བྱེད་པ། དེ་ཡང་གཏམ་གྱི་མངོན་བརྗོད་དང༌། །
བསྔགས་པ་ལ་སོགས་རྣམས་ལ་སྦྱར། །ཞེས་པའི་དོན་གྱི་རྣམ་གྲངས་གཉིས་སུ་ཕྱེ་བ་ལ་དཔེར་
བརྗོད་ན། ནོར་འཛིན་ཆོས་བཞིན་སྐྱོང་བའི་ལྷ། །ས་བདག་གང་གི་སྤྱན་ཟུར་གྱི། །གཟིགས་པ་སྒྲིབ་
མེད་ལྷུང་ཙམ་གྱིས། །སྐྱེ་དགུ་འདི་དག་མགོན་དང་བཅས། ཞེས་དང་། ཡང་། ངལ་སོས་བུ་ཡི་
འབྱོར་པ་སྐྱེངས་བྱེད་པའི། །ནོར་འཛིན་སྐྱོང་བ་གང་གི་ལོངས་སྤྱོད་ཕུལ། །ཕུན་ཚོགས་འདོད་དགུར་
བསྒྱུར་བ་འདི་དག་གིས། །གནས་ཀྱི་གོ་སྐབས་ཅུང་ཟད་རྙེད་མ་གྱུར། །ཞེས་སོ། །གཉིས་པ་འུད་
ཀྱིས་བཅད་པ་ནི། འཇིག་རྟེན་འདས་བཞིན་བརྗོད་འདོད་ཀྱིས། །དོན་གང་ཤིན་ཏུ་བཀོད་གྱུར་པ། །
22

སྙན་ངག་མེ་ལོང་འཆད་པ་ལ་ཉེར་འཁོའི་ལེགས་བཤད་མཁས་པའི་མགྲིན་རྒྱན།
དེ་ཡི་མཁས་པ་ཤིན་ཏུ་ནི། །ཚིམ་འགྱུར་ཅིག་ཤོས་མ་ཡིན་དཔེར། །ཞེས་པས་སྟོན་ཏེ། འཇིག་རྟེན་
ལས་འདས་པའི་བརྗོད་པ་ཕུལ་དུ་བྱུང་བའི་མཛེས་པ་འདི་ནི་མཁས་པ་བསྟན་བཅོས་ཤེས་པ་རྣམས་
ཤིན་ཏུ་དགའ་བར་བྱེད་མོད། ཅིག་ཤོས་སྟེ་བསྟན་བཅོས་མི་ཤེས་པ་རྣམས་ཀྱི་བློ་ཡུལ་ལས་
འདས་པ་སྟེ། མི་ཤོང་བ་ལྟ་བུར་འགྱུར་བའི་ཕྱིར། །དགའ་བར་མི་བྱེད་དེ། དེ་ཡང་གཏམ་གྱི་མངོན་
བརྗོད་དང༌། །བསྔགས་པ་ལ་སོགས་རྣམས་ལ་སྦྱར། །ཞེས་གྲངས་ཏེ་དཔེར་བརྗོད་མཛའ་བར་
གཅུགས་པ་རྒྱལ་པོའི་སྤྱན་ཟུར་གྱི། གཟིགས་པ་ལྷུང་ཙམ་ཉིད་ན་ཕོངས་པའི་རྟུལ། །མིང་ཙམ་སྤྱོད་
པའི་དགེ་མཚན་འདི་དེ་ཡིས། བདག་ཀྱང་དེ་རིང་ཉིད་ནས་ནོར་ལྡན་འོས། །ཞེས་དང་། ས་ཡི་འབྱོར་
འཇིག་གང་གི་རིན་ཆེན་ཚོགས། །ཁྱབ་འདུག་ལམ་གྱི་ཡངས་པའང་འགོག་བྱེད་ན། །ཕྱོགས་སྟེར་
སྤྱོད་པའི་མཛོད་དང་བང་བའི་ཁྱོན། །ངེས་པར་མ་བརྟགས་བྱེད་པོ་མྱོས་པའི་སྐྱོན། །ཞེས་པ་ལྟ་བུ་
ཡིན་ལ། དེ་ལྟར་བཤད་པའི་སྔ་མ་འཚམས་པར་བརྗོད་པ་ནི། ལྷོ་ཕྱོགས་པ་བཞེད་ཅིང༌། ཕྱི་མ་འུད་
ཆེ་བར་བརྗོད་པ་ནི་ཤར་ཕྱོགས་པའི་བཞེད་པ་ཡིན་ནོ། །ཞེས་སྟོན་པར་བཞེད་ནས། འདི་ནི་ཧ་ཅང་
བརྗོད་པ་འདི། གཽ་ཌཱ་བ་ལ་མཛེས་པར་བརྗོད་སོགས་འབྱུང་བ་ཡིན་ནོ། །
བཅུ་པ་ཏིང་ངེ་འཛིན་གྱི་ཡོན་ཏན་བཤད་པ་ལ་གསུམ། མཚན་ཉིད་སྤྱིར་བསྟན། སྦྱོར་བ་
དཔེར་བརྗོད། ཏིང་ངེ་འཛིན་ལ་བསྔགས་པའོ། །དང་པོ་ནི། ཆོས་གཞན་དེ་ལས་གཞན་གང་དུ། །
འཇིག་རྟེན་ལུགས་ཀྱི་རྗེས་འབྲངས་ནས། །ཏིང་ངེ་འཛིན་པར་བྱེད་པ་སྟེ། །ཏིང་ངེ་འཛིན་དུ་བརྗོད་དེ་
དཔེར། །ཞེས་འབྱུང་བས་ཚིགས་སྦྱོར་གྱི་ཆ་ཤས་གང་ཡང་རུང་བར་དངོས་པོ་གཞན་གྱི་ཡོན་ཏན་དུ
གྲགས་པ་མིག་དང་སྦྲུམ་མ་ལྟ་བུའི་ཆོས། འབྱེད་འཛུམ་དང་ལྕི་ཞིང་འཁུན་པ་ལྟ་བུ་ཞིག དངོས་པོ་དེ
ཉིད་ལས་གཞན་པའི་བརྟགས་པ་བ་མེ་ཏོག་དང་སྤྲིན་ལྟ་བུ་ལ་འཇིག་རྟེན་གྱི་ལུགས་དང་མཐུན་པར་
སྦྱར་བ་དེ་ནི་གང་ན་འདུག་ཀྱང༌། མཁས་པ་རྣམས་དགའ་བ་ལྷག་པར་སྐྱེ་ཞིང་འཛིན་པར་བྱེད་པས་
ཏིང་ངེ་འཛིན་གྱི་ཡོན་ཏན་ཕུལ་དུ་བྱུང་བ་དག་ཡིན་ཞེས་པའོ། །
གཉིས་པ་སྦྱོར་བ་དཔེར་བརྗོད་པ་ལ་ཡང་གཉིས། སྤྱིར་དཔེར་བརྗོད་པ་དང་། བྱེ་བྲག་ཏུ་
དཔེར་བརྗོད་པའོ། །དང་པོ་ནི། ཉིན་བྱེད་གཞོན་ནུ་ཤར་རིའི་ཕྲག་པ་ནས། །དལ་བུར་བསྐྱོད་ཚེ་ཀུ་
23

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཅུ་པ།
མུད་མིག་ཟུམས་ཀྱང༌། སྦྲང་རྩི་སྤྱོད་པ་ལ་དགའ་སྦྲང་རྩིའི་བཅུད། །འཛག་བྱེད་པདྨའི་མིག་ནི་འབྱེད་
པར་བརྩོམ། །ཞེས་པ་ལྟ་བུའོ། །གཉིས་པ་བྱེ་བྲག་དཔེ་བརྗོད་ལ་ཡང་གཉིས། ཆོས་གཅིག་བཀོད་
པའི་ཏིང་ངེ་འཛིན་དང༌། ཆོས་དུ་མ་བཀོད་པའི་ཏིང་ངེ་འཛིན་ནོ། །དང་པོ་ནི། རྟ་དམར་ཅན་གྱིས་
སྐྱུགས་པའི་ཚ་ཟེར་བཅུད། །དཔལ་གྱིས་འདབ་མས་འཐུང་ཞིང་འཐུང་བ་ལས། །མྱོས་པའི་གེ་སར་
རྡུལ་དམར་སྐྱུགས་པ་གང༌། །སྦྲང་རྩི་ལ་དགའ་རྐང་པ་དྲུག་པས་འཐུངས། །ཞེས་མྱོས་པའི་ཆོས་
གཅིག་བཀོད་པ་ལྟ་བུའོ། །གཉིས་པ་ཆོས་དུ་མ་བཀོད་པའི་དཔེ་ནི། ཆུ་བསིལ་དོག་པའི་མངལ་ཁུར་
གྱིས་ལྕི་བས། །ངལ་ཞིང་འཁུན་པར་བྱེད་པ་སྤྲིན་ཕྲེང་གི། །དགའ་མ་རླུང་གིས་རྩུབས་པའི་ཆར་
ཟིལ་བུ། །གཡོ་མེད་ཕང་པར་དུབ་པའི་ངང་ཚུལ་བསྟེན། །ཞེས་སྦྲུམ་མའི་ཁྱད་ཆོས་དུ་མ་བཀོད་པ་ལྟ་
བུའོ། །དེ་ལྟར་མྱོས་པ་དང༌། སྦྲུམ་པའི་ཁྱད་ཆོས་དངོས་པོ་གཞན་ལ་སྦྱར་བའི་བརྟགས་
འདྲ་བ་ནི། རོ་ཉམས་མཆོག་ཏུ་གྱུར་པའི་ཏིང་ངེ་འཛིན་གྱི་ཡོན་ཏན་དུ་གདོན་མི་ཟ་ལ། དེ་གཉིས་ཀྱི
ཟློག་ཟླ་ནི། དཔེར་ན། ཆང་ཞེས་བདེ་པ་མྱོས་བྱེད་ཧ་ལའི་བཅུད། །འཐུངས་པས་མྱོས་བཞིན་དྲག་
པོར་སྐྱུགས་པའི་རྒྱུན། །མཛའ་མོས་འཐུངས་པ་སླར་ཡང་སྐྱུགས་པ་གང༌། །ཤྭ་ནའི་བུ་དང་ས་རློག་
དགའ་བས་ཟོས། །ཞེས་ཆོས་གཅིག་དང༌། ལྕི་བས་སྐེད་བཅིངས་དག་ཀྱང་འཆད་ཉེ་བ། །གང་གི་ལྟོ་
ནི་མངལ་ཁུར་འཐོན་པོ་ཡིས། །ངལ་ཞིང་ངལ་བས་ངལ་བུར་སྤྱོད་པའི་འགྲོས། །ཤུགས་རིངས་
འཁུན་དང་བཅས་ཏེ་དལ་བར་ཉལ། །ཞེས་པ་ལྟ་བུ་ཁྱད་ཆོས་མྱོས་པ་དང་སྦྲུམ་པ་དངོས་ལ་སྦྱར་བ་
འདི་ལྟ་བུ་ནི་སྐབས་འགའ་ཞིག་ཏུ་སྦྱར་ཏུ་རུང་བ་ཡང་ཡོད་མོད་ཀྱང༌། །ཕུལ་དུ་བྱུང་བའི་ཏིང་ངེ
འཛིན་གྱི་ཡོན་ཏན་དུ་ནམ་ཡང་མི་འདོད་དོ། །གསུམ་པ་ཏིང་ངེ་འཛིན་གྱི་ཡོན་ཏན་ལ་བསྔགས་པ་ནི།
གཞུང་ལས། ཏིང་འཛིན་ཞེས་པའི་ཡོན་ཏན་གང༌། །འདི་ནི་སྙན་ངག་བདོག་ཀུན་ཏེ། །སྙན་ངག་
མཁན་པོ་དོན་མཐུན་གྱི། །ཚོགས་ཀྱང་འདི་ཡི་རྗེས་སུ་འབྲང༌། །ཞེས་འབྱུང་བས། ཡོན་ཏན་འདི་ནི་
ཚིགས་སུ་བཅད་པ་དང་། ལྷུག་པ་དང༌། སྤེལ་མ་སྟེ་སྙན་ངག་ཐམས་ཅད་ཀྱི་བདོག་པ་སྟེ། །ནོར་གྱི་
སྙིང་པོ་ཀུན་བསྡུས་པའི་བདག་ཉིད་ཡིན་ཏེ། །སྔོན་བྱུང་བ་དང་ད་ལྟར་གྱི་སྙན་ངག་སྨྲ་བའི་མཁན་པོ་
ཐམས་ཅད་ཀྱང་འདི་ཉིད་ཀྱི་རྗེས་སུ་འབྲང་ཞིང་སྦྱོར་བར་བྱེད་པའི་ཕྱིར་ཏེ། །དཔེར་ན་ནོར་དོན་དུ་
24

སྙན་ངག་མེ་ལོང་འཆད་པ་ལ་ཉེར་འཁོའི་ལེགས་བཤད་མཁས་པའི་མགྲིན་རྒྱན།
གཉེར་བའི་ཚོང་པ་དག་ནོར་ཁོ་ནའི་རྗེས་སུ་འབྲང་བ་ལྟ་བུའོ་། །དེས་ན་ཡོན་ཏན་འདི་ནི། ཤར་ལྷོའི
ལུགས་གཉིས་ཀ་ལ་མཆོག་ཏུ་གྲགས་པ་ཡིན་ནོ། །ཞེས་པའི་དོན་ཏོ། །
དེ་ལྟར་སྦྱར་བ་ལ་སོགས་པའི་ཡོན་ཏན་བཅུ་པོ་དངོས་དང་བཟློག་པའི་ཁྱད་པར་རྣམས་
དང༌། ཕལ་ཆེར་གྱི་སྒྲས་དོན་གསལ་དང་ཏིང་ངེ་འཛིན་གཉིས་མ་གཏོགས་ཞེས་སྦྱར་བ་ཡིན་ལ། དེ་
ལྟར་བརྟགས་ཤིང་ཡོངས་སུ་ཕྱེ་བ་ལས། ཤར་ཕྱོགས་པ་དང་ལྷོ་ཕྱོགས་པའི་སྙན་ངག་གི་ལམ་གྱི་ཁྱད་
པར་ཤིན་ཏུ་ཆེ་ཞིང་གོ་དཀའ་བ་རྣམས་ཅུང་ཟད་གོ་བདེ་བའི་ཚུལ་དུ་བཀྲལ་བ་སྟེ་བཤད་པ་ཡིན་ལ།
ལམ་དེ་གཉིས་ཀྱི་འདོད་པ་ཤིན་ཏུ་ཕྲ་བའི་ཁྱད་པར་རྣམས་ནི། སྙན་ངག་མཁན་ཆེན་པོ། དཔའ་བོ་
དང་། ནག་མོའི་ཁོལ་དང་། ཤྲཱི་བཛྲ་དེ་ཝ་དང་། དགེ་དབང་ཡབ་སྲས་སོགས་ཀྱིས་ཀྱང་ཕྲ་ཞིང་ཕྲ་བ་
ལ་གནས་པའི་བྱེ་བྲག་ཀུན་གསལ་བར་བརྗོད་མི་ནུས་ཏེ་མཐའ་ཡས་པའི་ཕྱིར་རོ། །དཔེར་ན། བུར་
ཤིང་དང་འོ་མ་དང་། མར་དང་། སྦྲང་དང་། བུ་རམ་སོགས་རོ་མངར་བར་ཆ་མཚུངས་ཀྱང༌། ཞིབ་ཏུ་
བཏགས་ན་དེ་དག་རེ་རེ་ནས་ཀྱང༌། མངར་བའི་ཁྱད་པར་ཤིན་ཏུ་ཆེ་བ་དག་འདི་དང་འདིའོ། །ཞེས་
སོ་སོར་མ་འདྲེས་པར་འབྱེད་པ་ནི། ཚིག་གི་མངའ་བདག་དབྱངས་ཅན་མས་ཀྱང་དཀའ་བར་སྤྱོད་ན།
གཞན་རྣམས་ལྷ་སྨོས་ཀྱང་ཅི་དགོས་ཞེས་འདོམས་པར་འདོད་ནས། གཞུང་ལས། དེ་ལྟར་རང་
བཞིན་བརྟགས་པ་ལས། །ལམ་ནི་དེ་གཉིས་རྣམ་པར་ཕྱེ། །དེ་དག་དབྱེ་བ་སྙན་ངག་མཁན། །སོ་སོ་
ལ་གནས་བརྗོད་མི་ནུས། །བུར་ཤིང་འོ་མ་བུར་སོགས་ཀྱི། །མངར་བ་ཉིད་ནི་ཁྱད་པར་ཆེ། །དེ་ལྟ་
མོད་ཀྱི་དེ་བརྗོད་པར། །དབྱངས་ཅན་མས་ཀྱང་ནུས་མ་ཡིན། །ཞེས་གསུངས་པ་ལྟར་རོ། །
ཉམས་དང་འགྱུར་བའི་རོ་བཅུད་སྟོང་སྒེག་ཅིང༌། །སྙན་ངག་ལང་ཚོའི་འདུ་བྱེད་གསལ་
ལྡན་པ། །དཎྜི་མེ་ལོང་སྒྲིབ་བྲལ་དྭངས་པའི་གཞིར། །རྟག་པར་ཤར་བ་གང་གིས་སྒྲིབ་ཏུ་མེད། །འོན་
ཀྱང་འགའ་ཞིག་བློ་གྲོས་མིག་ལྡོངས་ཤིང༌། །ལ་ལ་མཁས་པའི་གཟིགས་པ་མཐོན་པོས་བསྒྲིབས། །
ཕལ་ཆེར་མིང་ཙམ་ཐོས་པས་ཚིམ་འགྱུར་བས། །གཞུང་ལུགས་འདི་དག་ཉམས་ལ་ཤིན་ཏུ་ཉེ། །
ཐོ་ས་པས་ཚིམ་འགྱུར་བས། །གཞུང་ལུགས་འདི་དག་ཉམས་ལ་ཤིན་ཏུ་ཉེ། །
འདིར་ནི་མཚུངས་མེད་པདྨ་དཀར་པོའི་ཞབས། །དབྱངས་ཅན་བདག་པོ་གང་དེས་ཉེར་བཟུང་བས། །
མེ་ལོང་གིས་ནི་ཆ་ཤས་ཇི་སྙེད་པ། །གསལ་བར་འཆར་འདི་ཁོ་བོའི་ཡིད་མེ་ལོང༌། །ཞེས་བར་སྐབས་
25

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བཅུ་པ།
ཀྱི་ཚིགས་སུ་བཅད་པ་སྟེ། ལམ་རྣམས་པར་དབྱེ་བ་ལས་འཕྲོས་པའི་ལེགས་པར་བཤད་པའི་ཕུང་
པོའོ། །
འདི་ཡང་། རིགས་ལྡན་ལྷའི་སྲས་པོ་ཨཱ་ཀ་ཤ་ཙིནྟ་མ་ཎི་འཁོར་བཅས་ཀྱི་བློ་གྲོས་ཀྱི་བང་
མཛོད་གང་བར་འདོད་པའི་དབང་ལས། སྙོམས་ལས་འཛིན་པ་དཔལ་ལྡན་འཇམ་པའི་རྡོ་རྗེའི་བློ
མཚོ་ལས་སོ།། །།
26